Tatoeba sentences — language code: kab
Baba yeqqim ɣef ufutay yellan seddaw teftilt yeqqar aɣmis.
Ur faqeɣ amek ṭṭseɣ, ddiɣ deg usugen n tmacahut, tewwi-yi tnafa.
Di tazwara nwiɣ-as ɛni d targit.
Sṭuṭceɣ ad ẓẓreɣ d acu.
Ldiɣ-t-id kan ikcem-d wabbu yesru-d allen-iw.
Temmuger-iyi-d yemma s amnar n texxamt-iw.
Tufa-ten ṭṭsen.
Tenna-id : « Uɣal s iḍes-inek ur ttagad a mmi, ur ttɛeṭṭileɣ ara ad d-uɣaleɣ.»
Waleɣ iḥǧuǧa n tmest nnulen-d igenni.
Taxxamt n lɛic n uxxam-nneɣ tendeḥ deg-s tmest.
Waleɣ lɣaci snusuyen timest.
Tilawin ssawaḍent-d ibelyunen n waman si tala.
Selleɣ i wesqelweḥ n ibelyunen ilmawen mi ɣellin ɣer lqaɛa.
Lɣaci ttmeslayen, ttɛeggiḍen.
Akken akud iḥǧuǧa n tmest nsan.
Yeɣli-d ṭṭlam, ur ttwaliɣ kra anagar tirgin ittemcɛuɛulen am yitran deg yigenni.
Walaɣ ur d-yeqqim kra di texxamt-nni, yalci yuɣal d iɣed.
Kra izarigen n wabbu mazal ttalin-d deg isɣaren-nni tessager tmest.
Dɣa aḍu yewwi tifeṭṭiwjin deg ubrid-is tanila n texxamt n lɛic.
Tifeṭṭiwjin rsent ɣef walim, tesbuqqer, tesdduxen, tenddeḥ.
Azekka-nni baba inuda sebba i yessekren timest-nni.
D irden, d tuga, d alim, d nnaɛma, kra din tečča-t tmest.
Ayen akk yejmeɛ baba deg useggas, iruḥ deg yiwet teswiɛt.
Kra nniḍen sḥedwayen s tseḍwa.
Irgazen ttruccun yes-sen iḥǧuǧa n tmest.
Tafat teccaɛcaɛ ad as-tiniḍ d azal.
Beddeɣ sdat n ṭṭaq Sṭuṭuceɣ.
Terra-iyi-d ar texxamt-iw.
Ttergigiɣ, ffɣeɣ-d s temɣawla, ttruɣ.
Yeskakeḍ taɣect-iw, bdiɣ ttusuɣ, sgeḥguḥeɣ.
Taggara mi d ldiɣ allen-iw, walaɣ tafat di txemjatin n ṭṭaq n texxamt-iw.
Ur ukiɣ ara mi yi-tewwi yemma ɣer wusu.
Aḍu ittcelwiḍ, itthuzzu tiseḍwa n yisekla.
Akken kan nečča imensi tekkes trisiti.
Akken i tebda tmacahut dɣa nessusem akken ma nella.
Timuẓẓuɣin-nneɣ ḥarent ad sslent i wayen ara d-isufeɣ yimi n yemma.
Mi yezgen yiḍ, sliɣ i lɣaci ttazzalen, sderdiḥen deg uzniq.
Tger-iyi gar yifassen-is, tenna-iyi-d : « Ur ttagad a mmi … ! ».
Ifeṭṭiwjen ttafgent deg yigenni, ɣellint-d am umeččim ɣef lqaɛa.
Yufa-d d kra n yilmeẓyen i yettun ur sensen ara timest n lkanun n tejmaɛt.
Walaɣ lɣaci bedden, umsen akk wudmawen-nsen d ambuxen.
At-taddart merra ffɣen-d, bedden afus deg ufus mgal timest yekkren, akken ur tettnal ara timezduɣin nniḍen.
Ffɣeɣ-d ula d nekk.
Ddiɣ s ibeddi.
Wehheɣ-as, yeḥbes. Uliɣ.
Akken qrib ad awḍeɣ waleɣ iruḥ ad yeqleɛ.
Rucceɣ tfekka-w s rriḥa taẓidant.
Sɛeddeɣ aserwal-iw d yisebbaḍen-iw s temɣawla.
Yefrawes umcic-nni yarwel.
Sikideɣ di cbaḥa d-iḍelqen ifassen-is.
D tugna yessedhayen allen.
Ciṭuḥ usigna yers deg yigenni, am iɛemmuren n taduṭ.
Agama yebda yettaḍsa.
Kra iẓiwcen cennun deg unya n tenzayt.
Igerrez wass d tafsut.
Ruḥeɣ qqimeɣ ɣef ṭṭabla.
Sewweɣ-d lqahwa.
Tamuɣli-w tɛedda si ṭṭaq ɣer uzniq.
Iziran-is nnulen-d tafekka-w.
Iṭij yebda asen-yeslufuy i yisekla, iḍleq lḥamu-ines ɣef tmazirt.
Rwiɣ afenǧal-nni n lqahwa.
Akken i ixeddem yal mi ara d-kkreɣ.
Akken kra, walaɣ lkar tɛedda.
Muqleɣ ar saɛɛa, walaɣ-tt iruḥ lḥal.
Lkar ad yeqleɛ gar-i d ɛecra n ddqayeq.
Kkreɣ s temɣawla, lsiɣ iṣebbaḍen-iw.
Lkar yeččur ulac anda ara tserseḍ aḍar-ik.
Ddmeɣ aqrab-iw, ffɣeɣ uzzleɣ akken ad qeḍɛeɣ lkar.
Yeḥbes lkar, wid-nni yeqqimen bedden-d akken ma llan, lɣaci–nni akk ḥaren ad ffɣen.
Akken azgen n tsaɛet wḍeɣ ar temdint n Iɛeẓẓugen.